Hun fikk hjelp av låtskrivere som Ulf Lundell og Niklas Strömstedt. Lasse Lindbom inntok tidlig en viktig rolle som produsent, musiker og låtskriver, men med årene tok Marie Fredriksson større ansvar for sine produksjoner, for tekster, melodier, arrangement og produksjon. Tekstene ble i 1980-årene preget av sterke naturlyriske innslag, mens de i 1990-årene ble mer spirituelle, for eksempel i hiten «Tro» fra 1996. I løpet av 1990-årene avtok rockepreget noe til fordel for et mer balladeaktig preg.